אילנה כהן

אילנה כהן (נולדה ב-16 בנובמבר 1943) היא אחות ופעילה פוליטית ישראלית, יושבת ראש הסתדרות האחים והאחיות בישראל. כיהנה כחברת הכנסת בכנסת ה-16 מטעם מפלגת עם אחד.

ביוגרפיה 
נולדה בעיראק, ועלתה לישראל ב-1949. אביה הוצא להורג בעיראק כשהייתה בת שבועיים. למדה בבית ספר 'אונים' ובמוסדות בן שמן והדסים.

כהן הוסמכה כאחות בבית הספר לאחיות בבית החולים אסף הרופא, והחלה את דרכה המקצועית כאחות אחראית במחלקה הפנימית בבית החולים. הייתה מהדמויות הבולטות במאבק האחיות בשנת 1978, ולאחר מכן בשביתה של שנת 1988 אשר הובילה לראשונה לקביעת תקינה לכוח האדם הסיעודי בבתי החולים ולקידום ולשיפור תנאי השכר והתעסוקה במקצוע. במסגרת מאבק זה אף שבתה רעב משך 15 יום. מאז תחילת שנות ה-90 שימשה כיושבת-ראש הסתדרות האחים והאחיות בישראל, בין מנהיגי ההסתדרות החדשה. ב-2003 נבחרה לכהן בכנסת מטעם סיעת עם אחד. בעבודתה הפרלמנטרית התמקדה בסוגיות הנוגעות בבריאות, זכויות עובדים ומעמד האחיות בפרט. גם לאחר כהונתה בכנסת ב-2006 נבחרה לראשות הסתדרות האחיות והיא מכהנת בו עד היום.

חיים אישיים 
כהן תושבת ראשון לציון, נשואה ואם לשלושה ילדים.

קישורים חיצוניים

 
 
 . , ,

הערות שוליים

חברי כנסת מטעם עם אחד
חברי כנסת מטעם העבודה-מימד-עם אחד
אחיות ישראליות
אחים ישראלים
פעילי ההסתדרות הכללית
חברות הכנסת השש עשרה
חברי הכנסת השש עשרה
ישראליות ילידות עיראק
ישראלים ילידי עיראק
עולות לאחר קום המדינה: 1948–1950
עולים לאחר קום המדינה: 1948–1950
ראשון לציון: אישים
ישראליות שנולדו ב-1943
ישראלים שנולדו ב-1943